6. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 288170/15693  της 10 Ιαν./10 Φεβρ. 1968 (ΦΕΚ Β' 63) Περί των όρων και προϋποθέσεων ους δέον να πληρούν τα ιδιωτικά φυτώρια πολλαπλασιασμού καρποφόρων δένδρων και θάμνων προς διάθεσιν εις τρίτους. Έχοντες υπ' όψιν: α)Τον Νόμ. 4035/1960 περί μέτρων επεκτάσεως και βελτιώσεως των δενδροκηπευτικών καλλιεργειών και άλλων τινών διατάξεων και ειδικώτερον την παρ. 3 του άρθρ. 4 αυτού. β)Την υπ' αριθ. 87105/6791/28.5.1960 ημετέραν περί των όρων και προϋποθέσεων ας δέον να πληρούν τα ιδιωτικά φυτώρια πολλαπλασιασμού καρποφόρων δένδρων και ανθοκομικών φυτών, αποφασίζομεν: Συμπληρούντες την ως άνω, υπ' αριθ. 87105/6791/28.9.1960 ημετέραν, ορίζομεν όπως η ίδρυσις και λειτουργία φυτωρίων υπό φυσικών ή νομικών προσώπων, επί σκοπώ παραγωγής δενδρυλλίων, εμβολίων, παραφυάδων και μοσχευμάτων καρποφόρων δένδρων και θάμνων προς διάθεσιν εις τρίτους (εμπόριον), επιτρέπεται εφ' όσον τηρούνται και οι κατωτέρω όροι και προϋπθέσεις. 1.Η ελάχιστη έκτασις του φυτωρίου δέον να είναι 2 συνεχόμενα στρέμματα. 2.Διά τα λειτουργούντα ήδη φυτώρια, βάσει αδείας του Υπουργείου Γεωργίας εκτάσεως μικροτέρας των 2 συνεχομένων στρεμμάτων, επιτρέπεται η λειτουργία τούτων επί μίαν το πολύ διετίαν από της δημοσιεύσεως της παρούσης, βάσει ετησίων αδειών λειτουργίας χορηγουμένων υπό των αρμοδίων υπηρεσιών του Υπ. Γεωργίας. 3.Η ανωτέρω έκτασις του φυτωρίου η οριζομένη εις την παρ. Ι, καθώς και πάσα έκτασις φυτωρίου καλλιεργουμένη δια δενδρυλλίων καρποφόρων δένδρων, δέον να μη συμπεριλαμβάνη ανεπτυγμένα δένδρα ή θάμνους. 4.Μεταξύ των καλλιεργουμένων δένδρων ή θάμνων και των δενδρυλλίων του φυτωρίου, δέον να υπάρχη απόστασις 3 μέτρων τουλάχιστον. 5.Ο φυτωριούχος υποχρεούται ν' αφίνη μεταξύ των καλλιεργουμένων ποικιλιών εις το φυτώριον ακαλλιέργητον λωρίδα πλάτους 70 εκατοστών του μέτρου τουλάχιστον. 6.Ο φυτωριούχος δέον κατά την πώλησιν δενδρυλλίων, μοσχευμάτων κλπ. να χορηγή εις τον αγοραστήν απόδειξιν ή τιμολόγιον εκ τριπλοτύπου εντύπου, επί του οποίου να αναγράφωνται τα εξής: α)Η Δ/νσις του Φυτωρίου. β)Το ονοματεπώνυμον του φυτωριούχου. γ)Το ονοματεπώνυμον του αγοραστού. δ)Ο αριθμός των δενδρυλλίων κατ' είδος και ποικιλίαν και το υποκείμενον επί του οποίου είναι εμβολιασμένα. ε)Η ημερομηνία εκδόσεως του τριπλοτύπου. ς)Υπεύθυνος δήλωσις του φυτωριούχου δια την γνησιότητα των εν τη αποδείξει ή τιμολογίω αναγραφομένων ειδών και ποικιλιών. Το εν αντίγραφον εκ του ως άνω τριπλοτύπου θα αποστέληται υπό του φυτωριούχου εις την οικείαν Δ/νσιν Γεωργίας και το έτερον θα παραμείνη εις το αρχείον του φυτωριούχου. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 